金正日（朝鮮文：김정일），故朝鮮僭主，金氏朝鮮第二代國君。主體卅一年生於俄羅斯哈巴羅夫斯克。父日成，先國主也。母金正淑，游擊軍士也。二戰時，日成領朝鮮死士，為圖復國也。會金氏營中，同為赤黨徒。後娶金氏，出二子，正日為長。時日本盛，據朝鮮，其眾不能敵，走入蘇聯。屯伯力，生正日。故以俄文名之尤里。而朝鮮史志，偽號之生於白頭山密營，生時雙虹垂天，太白光耀，然正日每逢俄人，親切備至，據此庶幾可知其實矣。